මෙම සාකච්ජාවට මැතිවරණ නිරීක්ෂණ සංවිධානවල නියෝජිතයන් මෙන්ම පොලිසිය නියෝජනය කරමින් පොලිස් මැතිවරණ කාර්යාංශය භාර ජ්‍යෙෂ්ඨ නියෝජ්‍ය පොලිස්පති ගාමිණී නවරත්න ද එක්ව සිටියා.මැතිවරණ කොමසාරිස්වරයා සමඟ අද පැවති සාකච්ජාවෙන් පසුව මාධ්‍ය වෙත අදහස් දැක්වූ ජනතා විමුක්ති පෙරමුණේ නීතිඥ සුනිල් වටගල කියා සිටියේ බරපතල අපරාධ සිද්ධීන්ට සම්බන්ධ වුවහොත් ඔවුන් අත්අඩංගුවට ගන්නා බව කොමසාරිස්වරයා ප්‍රකාශ කළ බවයි.එක්සත් ජනතා නිදහස් සන්ධානය නියෝජනය කරමින් මෙම සාකච්ජාවට එක්වූ හිටපු අමාත්‍ය ඩිලාන් පෙරේරා කියා සිටියේ මේ මස 17 වැනිදාට පෙර මෙවර මැතිවරණයට ඉදිරිපත්ව සිටින අපේක්ෂකයන් ප්‍රශ්ණ කිරීම් සඳහා පොලිස් මූල්‍ය අපරාධ විමර්ශණ කොට්ඨාශයට කැදවීමෙන් වළක්වන ලෙසට මැතිවරණ කොමසාරිස්වරයාගෙන් ඉල්ලීමක් කළ බවයි.මෙම සාකච්ජාවෙන් පසුව මාධ්‍ය වෙත අදහස් දැක්වූ ජ්‍යෙෂ්ඨ නියෝජ්‍ය පොලිස්පති ගාමිණී නවරත්න කියා සිටියේ නිදහස් සහ සාධාරණ මැතිවරණයක් පැවැත්වීමට පොලීසිය ඇප කැපවී කටයුතු කරන බවයි.මෙම සාකච්ඡාව සඳහා එක්සත් ජාතික පක්ෂය නියෝජනය කරමින් නීතීඥවරුන් දෙදෙනෙකු ඇතුළු පක්ෂ රැසක නියෝජිතයන් එක්ව සිටියා.මැතිවරණ රාජකාරිවල යෙදවීමට බලාපොරොත්තු වන මෙතෙක් ඒ සඳහා තොරතුරු ලබා නොදුන් රජයේ සේවකයින්ට ඒවා ඉදිරිපත් කිරීමට තවත් දින දෙකක කාලයක් ලබාදී තිබෙනවා.